《庆寿寺晚归》
金朝·路铎

九陌黄尘没马头，眼明佛界接仙洲。清溪照影红蕖晚，禅榻生凉碧树秋。

少室宗风开木义，裕陵遗墨烂银钩。对谈不觉山衔月，只为松风更少留。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。